钦定古今图书集成/明伦汇编/闺媛典/第252卷 > 刘璿妻王氏〈杨氏附〉
## 钦定古今图书集成/明伦汇编/闺媛典/第252卷 > 刘璿妻王氏〈杨氏附〉

按《高淳县志》：“王氏，进士王琮孙女。适乡人刘璿，生子
铠五，甫四岁，璿亡，王年二纪，抱尸号哭一昼夜，冀其
复苏，不得。励志自守，抚子成人。里人杨裕以女妻铠
五。二期，铠五亦夭，众以姑妇俱孀，家贫不能存活，劝杨改适。杨泣对曰：‘姑守节为吾夫也。若弃之，他日何
以见夫地下’。”竟事姑终身。